internet vaartha 103 Views
ఢిల్లీహైకోర్టు మాజీ సిజె బిసి పటేల్‌
హైదరాబాద్‌ : టెలికాంరంగంలో ఉన్న ఆపరేటర్లు రిలయన్స్‌జియోకు ఇంటర్‌ కనెక్టివిటీలో చేపడుతున్న అవకతవకలకుగాను కస్టమర్లకు ఎంతో ఇబ్బందులు కలుగుతున్నాయని దీనికి గాను ఎయిర్‌టెల్‌, వొడాఫోన్‌, ఐడియాసంస్థలు మూడింటిపైనా రూ.9900కోట్లు జరిమానా విధించాల ని ఢిల్లీ హైకోర్టు మాజీప్రధాన న్యాయమూర్తి జస్టిస్‌ బిసి పటేల్‌ డిమాండ్‌చేశారు. టెలికాం మంత్రిమనోజ్‌ సిన్హాకు లేఖరాస్తూ ఈ ఆపరేటర్ల ధోరణులు లైసెన్సు నిబంధనలను ఉల్లంఘించినట్లు స్పష్టంగాతెలుస్తోందని, వీటిపై టెలికాం డిపార్టుమెంట్‌ ఖచ్చితంగా కఠిన చర్యలు తీసుకోవాలని డిమాండ్‌చేశారు. 3300 కోట్లు ముందు జరిమానాగా విధించాలని సూచించారు. ఈ అంశాన్ని సమగ్రం గా అధ్యయనం చేసామని, ఈ వైఖరులు కస్టమర్‌ సేవలకు వ్యతిరేకం గాను, అందుబాటు ధరలకు వ్యతిరేకంగాను నిలిచిందని ఎట్టి పరిస్థి తుల్లోను ఈ వైఖరిని వీడాల్సిందేనన్నారు. పలు దినపత్రికల్లో కూడా రిలయన్స్‌జియోకు ఇంటర్‌ కనెక్టివిటీపోర్టులు కేటాయింపుల్లో కావాలనే జాప్యం చేసినట్లు వస్తున్న వార్తలు చదివామన్నారు. ఎయిర్‌టెల్‌, వొడా ఫోన్‌, ఐడియా 22 సర్కిళ్లలోను ఇంటర్‌ కనెక్షన్‌ కేటాయించాలని, సేవల్లో నాణ్యత, మొబైల్‌ నంబరు పోర్టబిలిటీ వంటి వాటిని విధిగా పాటించాలని కోరారు. ఈ మూడు ఆపరేటర్లు మొత్తంగా పెనాల్టి 9900 చెల్లించేటట్లు చర్యలు తీసుకోవాలని ఢిల్లీ హైకోర్టు మాజీ ప్రధాన న్యాయమూర్తి కోరారు.